./data/phi0914/phi00144/phi0914.phi00144.perseus-lat1.xml
Titus Livius (Livy)
et Romani expediti ad pugnam       exierant, et hostes levis armatura  erat, promptissimum genus ad lacessendum certamen   congressi igitur extemplo tela coniecerunt  multa       utrimque volnera temerario incursu et accepta et inlata; pauci utriusque partis       ceciderunt   inritatis in posterum diem animis       maioribus copiis atque infestius concur  sum  de        summa belli, si loci satis ad explicandam aciem fuisset  iugum montis in       angustum dorsum cuneatum vix ternis ordinibus armatorum in fronte patuit             itaque paucis pugnantibus cetera       multitudo, praecipue qui gravium armorum erant, spectatores pugnae stabant             levis armatura etiam per  anfractus iugi procurrere et ab lateribus cum levi armatura conserere       per iniqua atque aequa loca pugnam poterat  pluribus ea die volneratis quam       interfectis proelium nocte diremptum est         tertio die egere consilio Romanus imperator; nam neque manere in iugo inopi       neque regredi sine flagitio atque etiam periculo, si cedenti ex superioribus       locis instaret hostis, poterat;  nec aliud       restabat quam audacter commissum pertinaci audacia, quae prudens interdum in       exitu est, corrigere   ventum quidem erat eo, ut si hostem       similem antiquis Macedonum regibus habuisset consul, magna clades accipi       potuerit  sed cum ad Dium per litora cum equitibus vagaretur rex et ab duodecim       milibus prope clamorem et strepitum pugnantium audiret, nec auxit copias       integros fessis summittendo neque ipse, quod plurimum intererat,  certamini adfuit,  cum Romanus       imperator, maior sexaginta annis et praegravis corpore, omnia militaria munera       ipse inpigre obiret   egregie ad ultimum in       audaciter commisso perseveravit et Popilio relicto in custodia iugi per invia       transgressurus praemissis, qui repurgarent iter, Attalum       et Misagenem cum suae gentis utrumque auxiliaribus praesidio esse saltum       aperientibus iubet;  ipse equites       impedimentaque prae se habens cum legionibus agmen cogit